cyanic-selkie/wikianc huggingface dataset:
Rutulin kieli
Rutulit käyttävät sivistyskielinään venäjää ja azeria. Azeri oli koulujen opetuskielenä vuoteen 1952 sakka, jolloin Dagestanissa siirryttiin venäjään. 1990-luvun alussa luotiin kyrilliseen kirjaimistoon perustuva kirjakieli, jota käytetään opetuskielenä koulujen alaluokilla. Dagestanin muiden kielten tapaan venäjästä poikkeavia äänteitä merkitään kirjainyhdistelmillä sekä merkin Ӏ avulla. Rutulin kylässä julkaistaan rutulin- ja venäjänkielistä sanomalehteä Myhab’išdy c’indy habarbyr – Rutulskije novosti.
Alfonso Andria
pienoiskuva|Alfonso Andria Alfonso Andria (s. 27. toukokuuta 1952) on italialainen poliitikko. Hän kuuluu La Margherita -puolueeseen ja istuu nykyisin Euroopan parlamentin jäsenenä osana Euroopan liberaalidemokraattien liiton ryhmää. Hän syntyi Salernossa, valmistui lakimieheksi ja oli vuosina 1985–1993 Salernon kaupunginvaltuutettu.
Teppanala
Teppanala on Imatran 12. kaupunginosa. Teppanala kuuluu postinumeroalueeseen 55610 Imatra. Teppanala sijaitsee Vuoksen itäpuolella, noin 2 kilometriä Imatran keskustasta kaakkoon. Teppanalan kaupunginosa muodostuu entisestä Teppanalan kylästä. Alueella on paljon asuintaloja. Suurin työllistäjä on Ovako Imatran terästehdas, joka työllistää noin 600 henkilöä. Ovako Imatra on Kaakkois-Suomen suurin metallialan yritys ja Imatran kolmanneksi suurin työnantaja.
Olaf Kölzig
thumb|Olaf Kölzig ja [[Brent Johnson]] Olaf Kölzig (s. 6. huhtikuuta 1970 Johannesburg, Etelä-Afrikka) on entinen saksalainen jääkiekkomaalivahti. Hän pelasi lähes koko uransa NHL-seura Washington Capitalsin organisaatiossa. Kaudelta 1999–2000 Kölzig sai Vezina Trophyn NHL:n parhaana maalivahtina.
Teppanala
Palvelut
Teppanalassa on kolme suurta myymälää, joista kaikista löytyy kahvila-ravintola. Lisäksi Rajapatsaan palvelut löytyvät läheltä. Rajapatsaalla on mm. S-market, R-kioski, pankkiautomaatti, huoltoasema, ravintola ja muutamia erikoisliikkeitä. Imatran keskustasta löytyy suuri osa Imatran palveluista ja erikoisliikkeistä, nekin palvelut löytyvät varsin läheltä.
Julkinen liikenne
Linja 3 Jakola-Huhtanen kulkee Teppanalan läpi. Linja 3 on päälinja, ja se kulkee reitillä: (Pelkola)-Jakola-Teppanala-Rajapatsas-Keskusta-Mansikkala-Sienimäki-Neitsytniemi-Vuoksenniska-Rautio-Huhtanen.
Olaf Kölzig
Seuraura
Olaf Kölzig on syntynyt Etelä-Afrikassa. Kölzigin perhe muutti Kanadaan Olafin ollessa kolme. Hänen vanhempansa ovat saksalaisia ja hänellä onkin Saksan passi. Kölzig pelasi WHL-juniorisarjaa New Westminster Bruinsissa ja Tri-City Americans, jossa hänestä tuli 29. marraskuuta 1989 sarjan ensimmäinen maalivahti, joka on tehnyt ottelussa maalin. Kölzigin kausi sujui muutenkin junioreissa hyvin ja Washington Capitals varasi hänet vuonna 1989.
Kölzig teki NHL-debyyttinsä kaudella 1989–1990 pelaten muutaman ottelun, mutta tämän jälkeen tippui pariksi kaudeksi farmisarjoihin. Hän pelasi ECHL:ssä Hampton Roads Admiralsissa ja AHL:ssa Baltimore Skipjacksissa. Kaudella 1993–1994 Kölzig johdatti joukkueensa Portland Piratesin AHL:n mestaruuteen Calder Cupiin ja Kölzig palkittiin Jack A. Butterfield Trophyllä AHL:n pudotuspelien parhaana pelaajan ja Harry "Hap" Holmes Memorial Awardilla päästettyään yhdessä Byron Dafoen kanssa vähiten maaleja kauden aikana.
Teppanala
Julkinen liikenne
Linja 3 Huhtanen-Jakola kulkee reitillä: Huhtanen-Rautio-Vuoksenniska-Neitsytniemi-Sienimäki-Mansikkala-Keskusta-Rajapatsas-Teppanala-Jakola-(Pelkola).
Linja 3 kulkee arkisin puolen tunnin välein klo 8–16:n välillä.
Olaf Kölzig
Seuraura
Hyvin otteidensa ansiosta Kölzig pelasi itsensä pysyvästi Washingtonin kokoonpanoon. Kaudella 1994–1995 Kölzig pelasi Jim Careyn kakkosmaalivahtina. NHL-kausi 1996–1997 oli Washingtonille pettymys, sillä joukkue jäi ensimmäisen kerran pudotuspelien ulkopuolelle sitten kauden 1981–1982. Carey kaupattiin ja Kölzig nousi kaudeksi 1997–1998 Washingtonin ykkösmaalivahdiksi. Kaudesta muodostui menestyksekäs, sillä Washington palasi pudotuspeleihin ja pääsi aina Stanley Cup -finaaleihin asti häviten kuitenkin Detroit Red Wingsille. Kölzig sivusi NHL:n ennätystä torjuen neljä nollapeliä pudotuspeleissä. Kauden aikana hän pelasi myös ensimmäisen tähdistöottelunsa.
NHL-kausi 1999–2000 Kölzig pelasi 4 370 minuuttia Washingtonin maalilla, eli enemmän kuin kukaan toinen NHL:ssä tuolla kaudella. Hän pelasi suuresta pelimäärästä huolimatta loistavasti ja hänet palkittiin liigan parhaana maalivahtina sekä valittiin tähdistökentälliseen. Kölzig pelasi myös uransa toisen tähdistöottelun.
Kölzig palkittiin viiden vuoden rahakkaalla sopimuksella kauden 2000–2001 jälkeen. Kölzig jatkoi Washingtonissa kauteen 2007–2008 asti, vaikkakin Työsulkukaudella 2004–2005 Kölzig pelasi Saksan DEL-liigan Eisbären Berlinissä, jossa voitti sarjan mestaruuden. Hän rikkoi käytännössä kaikki Washingtonin merkittävimmät maalivahtiennätykset, sillä hänellä on eniten pelejä (711), voittoja (301) ja nollapelejä (35) joukkueessa. Kaudella 2005-2006 Kölzig voitti King Clancy Memorial Trophyn ensimmäisenä eurooppalaisena pelaajana. Kölzig saavutti 12. maaliskuuta 2008 uransa 300. voittonsa NHL-historian 23. maalivahtina, kun Calgary Flames kaatui 3–2.
Teppanala
Liikenne
Teppanalan länsiosan halki kulkee Kantatie 62, joka johtaa Mikkelistä Imatran rajanylityspaikalle. Tieltä on liittymä moottoritielle Valtatie 6, jonka kanssa sillä on yhteinen 8 km:n pituinen moottoritieosuus. Teppanalasta Imatran keskustaan ja myös muihin palvelukeskittymiin pääväyliä pitkin on hyvät liikenneyhteydet, ja koko matkalla on kevyen liikenteen väylä.
Junaliikenne
Teppanalan länsiosassa, lähellä Vuoksea kulkee Pietariin johtava rautatie. Teppanalan kohdalla rata kulkee samassa linjassa kantatien 62 kanssa. Rautatietä pitkin kulkee tavaraliikennettä Venäjälle. Henkilöliikenneyhteys Imatralta Pietariin on suunnitteilla.
Olaf Kölzig
Seuraura
Pelattuaan 18 kauden ajan Washingtonin organisaatiossa Kölzig siirtyi kesällä 2008 Tampa Bay Lightningiin, jonka kanssa teki vuoden sopimuksen. Kölzig loukkasi kauden 2008–2009 aikana hauiksensa ja tammikuussa 2009 paljastui, että vamma vaatii leikkaushoitoa, mikä tarkoitti myös sitä, että Kölzigin kausi oli ohi. Maaliskuussa Tampa Bay kauppasi Kölzigin, Jamie Hewardin, Andy Rogersin ja neljännen kierroksen varausoikeuden Toronto Maple Leafsiin vaihdossa Richard Petiotiin. Kaupan tarkoituksena oli käytännössä Tampan halu säästää rahaa.
Torontossa Kölzig ei pelannut otteluakaan loukkaantumisen takia, ja hän ilmoitti syyskuussa 2009, ettei jatka enää uraansa. Kölzig pelasi NHL-urallaan yhteensä 719 ottelua. Niistä hän voitti 303.
Maajoukkueura
Naganon olympialaisten 1998 alkusarja meni päällekkäin NHL-ohjelman kanssa, joten Kölzig ei ehtinyt Saksan mukaan alkusarjaan. Saksa menetti mahdollisuudet mitalipeleihin, mutta Kölzig matkusti silti joukkueen avuksi ja hänen torjuntojensa avulla Saksa saavutti sijoitusotteluissa voittoja.
Maailmanmestaruustasolla Kölzig pelasi seuraavan kerran vuonna 2004. Lisäksi hän pelasi Saksan edustusjoukkueessa vuoden 2004 World Cupissa ja Torinon olympialaisissa 2006.
Kaukalon ulkopuolella
Kölzigillä on vaimonsa Christinin kanssa kolme lasta: Carson, Kendall ja Ashlyn.
Kölzig tunnetaan kaukalon ulkopuolella aktiivisesta hyväntekeväisyystyöstään. Hänet palkittiin kauden 2005–2006 jälkeen King Clancy Memorial Trophyllä, joka annetaan pelaajalle, joka on osoittanut johtajuutta kentällä sekä tehnyt merkittävää humanitääristä työtä yhteisössään. Kölzig oli perustamassa Athletes Against Autism -organisaatiota. Kölzigin lapsi Carson on autistinen.
Fanta
pienoiskuva|150px|Suomessa aiemmin käytetty logo, joka on yhä käytössä joissain maissa pienoiskuva|200px|Fanta Klassik, jota myytiin Saksassa vuonna 2015 Fantan 75. juhlavuotena. Fanta on The Coca-Cola Companyn virvoitusjuomamerkki.
Historia
Coca-Colan Saksan johtaja Max Keith kehitti Fantan Natsi-Saksassa vuonna 1940, sillä Coca-Colaan ainesosia ei voitu enää viedä sinne Britannian ja Ranskan sodanjulistuksista johtuvien kuljetusongelmien vuoksi. Fantan nimi tulee saksan kielen sanasta ”Fantasie”, joka tarkoittaa mielikuvitusta. Juoma kehitettiin paikallisista aineksista ja alkuperäiseen reseptiin kuului muun muassa sokerijuurikasta, heraa ja omenaa. Nykyinen appelsiinin makuinen Fanta julkaistiin ensimmäisen kerran Italiassa vuonna 1955. Aluksi Fantaa oli saatavilla vain Euroopassa, mutta 1960-luvulla sen myynti levisi maailmanlaajuiseksi.
Fanta-maut Suomessa
Lähde:
Yllä mainittujen makujen lisäksi joissain kaupoissa myydään myös muun makuisia Fantoja ulkomailta tuotuna.
Suomessa markkinoilta poistuneita Fantoja
Fanta-maun jälkeen ilmoitettu lanseerausvuosi.
Fallout: A Post Nuclear Role Playing Game
Fallout: A Post Nuclear Role Playing Game (lyhyesti Fallout) on Interplayn kehittämä ja julkaisema tietokoneroolipeli, joka on julkaistu vuonna MS-DOSille ja Windowsille. Peli on Fallout-sarjan ensimmäinen osa.
Pelaaminen
Fallout on isometrisestä 3/4-perspektiivistä kuvattu roolipeli, jossa pelaajahahmosta voi kehittää mieleisensä. Hahmosta voi esimerkiksi kehittää karismaattisen intellektuellin, joka ratkaisee ongelmat keskustelemalla, voimakkaan taistelijan, joka antaa nyrkkien puhua puolestaan tai vaikkapa tarkka-ampujan, joka hoitaa konfliktit turvallisen välimatkan päästä. Hahmo voi kehittää myös muita kykyjä, kuten varastamista tai kaupankäyntiä. Pelissä käytettävä hahmonluontijärjestelmä on SPECIAL, jota käytetään myös myöhemmissä Fallout-peleissä.
Taistelu pelissä tapahtuu vuoropohjaisesti, jossa pelaajalla ja muilla hahmoilla on toimintapisteet (engl. action points), joiden varassa voi toimia vuoroa kohti. Toimintapisteet voi kuluttaa kohteen luokse liikkuakseen tai taistelutoiminnon, kuten aseella ampumisen tai potkaisun suorittamiseen. Kaikki hyökkäykset on mahdollista tähdätä tiettyyn kehonosaan, mikä vaikuttaa taisteluun tähtäyksen onnistuessa. Esimerkiksi ammuttaessa vihollista silmiin vihollinen saattaa sokaistua, jonka seurauksena vihollinen ei välttämättä enää osu pelaajaan yhtä hyvin. Tähdätyt hyökkäykset antavat oikeisiin kohtiin tähdättynä myös mahdollisuuden tuottaa enemmän vahinkoa vastustajalle.
Juoni
Fallout sijoittuu vuoteen 2161, 84 vuotta ydinsodan jälkeen. Pelin alussa Vault 13:n (Mount Whitneyn alle rakennettu suuri maanalainen pommisuoja) valvoja (engl. overseer) pyytää päähenkilön, Vault Dwellerin, puheilleen. Valvoja ilmoittaa juomaveden puhdistamiseen tarvittavan laitteiston vesisirun olevan rikki. Aikaa uuden vesisirun löytämiseen päähenkilöllä on 150 päivää, jonka jälkeen juomavesi loppuu. Vault Dweller astuu ulos Vaultin teräsovesta ja lähtee kohti joutomaata.
Matkalla Vault Dweller löytää selviytyneiden muodostamia yhdyskuntia ja suurempiakin kaupunkeja, joilla on omat ongelmansa, kuten rikollisuus sekä erilaiset sisäiset ja ulkoiset uhat.
Kun vesisiru on löytynyt ja toimitettu Vault 13:een, valvoja käskee Vault Dwellerin palaamaan autiomaahan ja hoitamaan edellisellä matkalla paljastuneet ulkomaailman uhat pois päiväjärjestyksestä. Suurimpana uhkana ovat supermutantit ja heidän johtajansa Master, jotka valmistelevat maailmanvalloitusta. Vault Dwellerin tehtäväksi tulee tukikohdan tuhoaminen, jossa supermutanttien armeijaa kasvatetaan, ja mutanttien johtajan eliminoiminen. (Päivittämättömässä versiossa kaikki nämä tehtävät piti suorittaa 400–500 pelipäivässä, mutta aikaraja poistettiin päivityksessä.)
Vault Dwellerin suoritettua tehtävänsä hän palaa takaisin Vault 13:een. Kaikesta huolimatta valvoja pitää häntä vaarana muille Vaultin asukkaille, ja karkottaa Vault Dwellerin. Halutessaan pelaaja voi tästä kimmastuneena kostaa valvojalle tappamalla tämän ennen lähtöään.
Lopuksi Vault Dweller katoaa erämaahan.
Vastaanotto
Peli on saanut GameSpotin arvostelussa arvosanaksi 8,7/10.
Kuopio Steelers
Kuopio Steelers on kuopiolainen amerikkalaisen jalkapallon seura. Steelers aloitti toimintansa vuonna 1991 Varkaudessa ja siirtyi Kuopioon 2006. Seuran kotikenttä on Väinölänniemen stadion.
Steelers pelaa miesten Vaahteraliigassa sekä eri juniorisarjoissa B- (alle 19-vuotiaat), C- (alle 17-vuotiaat), D- (alle 15-vuotiaat) ja E-junioreissa (alle 13-vuotiaat). Kesällä 2013 Steelers perusti naisten amerikkalaisen jalkapallon joukkueen joka osallistui kaudella 2014 naisten I-Divisioonaan. Kaudella 2018 joukkue voitti oman lohkonsa I-divisioonassa ja nousi Naisten Vaahteraliigaan.
Kausi 2008
Steelersin viime kauden tappio välierissä Tampere Saintsille oli unohdettu ja nyt keskityttiin uuteen kauteen. Joukkue sai paljon uusia pelaajia juniorijoukkueisiin ja näin Steelers pystyi osallistumaan uusiin juniorisarjoihin tulevana kesänä. .
Ulkomaalaisvahvistuksiksi kiinnitettiin yhdysvaltalaiset WR James Harvey ja L Micheal Berg. Suomalaisista pelaajista RB/LB Atte Penttinen ja L Joni Niskanen allekirjoittivat sopimukset. Myös juuri ennen kauden alkua viime kauden Espoon Demonsin väreissä vaikuttaneet QB Niclas Carpelan ja WR/DB veljekset Harri ja Jarno Uitto allekirjoittivat sopimukset.
Päävalmentaja ohjaksiin hyppäsi Jarkko Surakka. Epätasainen (4-4-0) kausi päättyi tappioon toistamiseen välieriin. Tällä kertaa Lappeenrannan Rajaritareihin, joka myöhemmin voitti Spagettimaljan ja nousi kauden jälkeen korkeimmalle sarjatasolle, Vaahteraliigaan.
Kausi 2009 - Lyömätön mestari
Steelersin jäätyä neljänneksi 1. divisioonassa kaudella 2007–2008 joukkue päätti petrata seuraavalle kaudelle valmennukseen. Steelers palkkasi yhdysvaltalaisen Jon Hartin valmentamaan joukkuetta. Hart valmensi 1990-luvulla yhteensä kolmena kautena Suomessa Kuopio Bobcatsia, Porvoo Butchersia ja Hämeenlinna Tigersia. Joukkue allekirjoitti myös sopimukset yhdysvaltalaisten RB Zack Schafer ja LB Brian Cottonen kanssa. Suomalaisväreinä joukkueeseen liittyivät 1. divisioonaveteraanit QB Niclas Carpelan (69ers, Devils), WR Juhani Kähönen (69ers, Devils) ja nuorempana pelaajana DL Victor Sarvi (Wolverines). Panostus tuotti hedelmää, kun 13. syyskuuta 2009 Steelers voitti niin sanotussa Spagettimaljaottelussa 1. divisioonan mestaruuden. RB Schafer oli myös avain 1. divisioonin voittoon, joka johti jatkuvasti divisioonan juoksutilastoja. Schafer palkittiin myös Spagettimaljaottelussa parhaan pelaajan palkinnolla.
Puheenjohtaja Jarkko Surakan mukaan seurassa pohdittiin voiton jälkeen, halutaanko anoa lisenssiä Vaahteraliigaan. Hän korosti, että seuralla on taloudelliset edellytykset nousuun; kyse oli enemmänkin siitä, saadaanko riittävän vahva kokoonpano kasaan. 30. syyskuuta 2009 varmistui, että Steelers hakee lisenssiä. Seura jätettiin kuitenkin yllätyksekseen ulos Vaahteraliigasta. Perusteluna oli se, ettei Steelersillä ollut edelliskaudella tarpeeksi liiton sarjoihin osallistuneita juniorijoukkueita. Steelersin Surakka arvioi, että seura valittaa päätöksestä urheilun oikeusturvalautakuntaan. Tammikuun puoliväliin mennessä kuitenkin selvisi, ettei näin tulla tekemään. Steelers tipahti lisenssihaun sääntöjen mukaan 2. divisioonaan, koska sen hakemusta ei hyväksytty. Liiton tarjoamaa 1. divisioonan paikkaa ei voitu ottaa vastaan, koska kaikki pelaaja-, valmentaja- ja yhteistyösopimukset oli tehty Vaahteraliigaa silmällä pitäen ja ne purkautuivat kun paikkaa ei tullut. Seuran puheenjohtaja erosi koettuaan epäonnistuneensa tavoitteessa.
Kausi 2010 - 1. divisioonan voitosta 2. divisioonaan
Kauden 2009 jälkeen Steelers osallistui SAJL:n järjestämään 2. divisioonaan, kun joukkueen hakemus 1. divisioonaan evättiin erilaisten syitten takia. Joukkuetta valmensi Jussi-Pekka Järvisen (hyökkäys) ja Mikko Aspisen (puolustus). Ulkomaalaisvahvistuksia ei kiinnitetty kaudelle 2010 lähti kauteen junioripainotteisella joukkueella ja pääpainona oli seuran kehittäminen, kuten Jarkko Surakka mainitsi päätöksessä: "Samalla seuran sisällä on asetettu tavoitteeksi kehittää toimintaa edelleen edustusjoukkueen, organisaation ja erityisesti juniorityön osalta." Joukkue lähti kauteen jalat maassa ja otteluita lähdettiin pelaamaan yksi kerrallaan. Silti sarjan voitto oli asetettu tavoitteeksi, vaikkakin viime syksyn 1. divisioonan voittaneella joukkueella ei voinut oikein vähäisempääkään tavoitetta olla vaikka joukkueesta oli poistunut mm. RB Schafer, LB Cottone ja QB Carpelan. Steelers pelasi voitokkaan kauden päästämällä vain kaksi maalia ja yhden lisäpotkupisteen seitsemässä ottelussa runkosarjassa. Steelers pelasi Vaasa Vikings vastaan Väinöläniemellä pidetyssä 2. divisioonan finaaliottelussa. Loppuottelussa Vikings kukistui lukemin 34-6 (20-0). Voiton jälkeen Steelers ilmoitti hakevansa paikkaa 1. divisioonaan. Myös monta vuotta 2. divisioonassa tahkonnut Nokia Ghosthunters haki paikkaa 1. divisioonaan
Kausi 2011 - Uudistunut Steelers
Kaudelle 2011 Kuopio Steelers solmi kolmivuotisen sopimuksen yhdysvaltalaisen Anthony de Carvalhon kanssa. Anthony de Carvalho on valmentanut (Espoo Colts, Helsinki Wolverines, Tampere Saints) ja seurannut suomalaista jenkkifutista aitiopaikalta jo miltei kaksikymmentä vuotta. Joukkueen ja uuden päävalmentajan yhteinen tavoite on tulevan kauden mestaruus. Ennen kaikkea uuden päävalmentajan myötä seuran tavoitteena on myös saattaa koko organisaatio korkeimman sarjatason vaativalle tasolle.
Steelersin ensimmäinen vahvistus oli Tampere Saintsin kasvatti QB Jarkko Parikka. de Carvalho valmensi Parikkaa ollessaan Tampere Saintsin päävalmentaja joten joukkueen valinta palkata QB Parikka oli luonnollinen Yhdysvaltalaiset LB Bradley Shanerin ja RB Richard Stokesin kanssa sopimukset kaudelle 2011. Kotimaalta Steelers allekirjoitti sopimukset DL Juha Lahden ja QB/LB Niclas Carpelanin kanssa. Steelers purki kuitenkin sopimuksen Stokesin ja Carpelanin kanssa. Syynä Stokesin sopimuksen purkamiseen oli seuran sisäisten sääntöjen rikkominen pelaajan taholta kun taas Carpelanin sopimuksen purkamiseen syyt lähtivät pelaajan halusta jatkaa uraansa pelinrakentajan tontilla. Joukkue palkkasi OL Steve Jordanin täyttämään RB Stokesin paikan joukkueen toisena ulkomaalaisvahvistuksena.
Joukkue lähti kauteen opetellen uutta option pelisysteemiä. Joukkue paransi peliään peli peliltä, mutta jatkuvat virheet ja loukkaantumiset hankaloittivat joukkueen menestymistä. 1. divisioonaan osallistui kaudelle 2011 viisi joukkuetta : Vantaa TAFT, Kouvola Indians, Helsinki 69ers ja 2. divisioonista Steelersin kanssa noussut Nokia Ghosthunters. Runkosarjan ajan Steelers ja Ghosthunters taistelivat välieräpaikasta 1-6 tuloksella ennen runkosarjan viimeistä kierrosta. Ghosthuntersin häviö TAFTille ja Steelersin voitto 69ersista merkitsisi Steelersin pääsyä neljän parhaan joukkoon. Steelers selvitti tiensä välieriin kuoppaisen alkukauden jälkeen voittaen 69ersin viimeisellä kierroksella 29-18 jättäen Ghosthuntersin ulos välieristä. . Joukkue kohtasi välierissä runkosarjan voittajan Vantaa TAFTin. Steelers hävisi välieräottelun lukemin 30-0 (20-0) ja Vantaan TAFT jatkoi puhtaalla pelillä kohti 1. divisioonan loppuottelua : Spagettimaljaa. Kauden jälkeen seura purki sopimuksen Anthony de Carvalhon kanssa yhteisymmärryksessä taloudellisten syitten vuoksi. Kauden päätteeksi seura päätti pudottautua 2. divisioonaan taloudellisista ja kapean pelaajamäärä takia.
Kausi 2012 - Nuorennusleikkaus ja 20 vuotta ja sikana
Seura ilmoitti 4.1.2012 pelaavan kaudella 2012 SAJL:n järjestämässä 2. divisioonassa. Steelers juhli ennen kautta myös seuransa 20-vuotista taivaltaan suomalaisen jenkkifutiksen parissa. Taloudellisten syitten ja avainpelaajien lopettamisen tai siirtymisen muihin joukkueisiin pakotti joukkueen pudota 2. divisioonaan. Joukkue lähti kauteen junioripainotteiselle joukkueella jossa oli sekoitus montaa Steelersin jenkkifutis sukupolvea. Rosteriin mahtui vanhasta sukupolvesta (LB Petri Pellinen, OL Niko Ruotsalainen ja LB Raikko Koski), 2000-luvulla aloittaneisiin (mm. QB Mikko Soininen, CB Toni Hartikainen, SS Jani Heloterä, LB Jarno Konsti ja LB Mikko Aspinen) aina juniori-ikäisiin asti (mm. WR Markus Ojainväli, WR Sami Kuosmanen, QB Jukka Pietikäinen ja RB Pauli Kumpulainen). Kansainvälisessä 2. divisioona oli jaettu kolmeen lohkoon ja Steelers pelasi samassa lohkossa Vaasa Vikings, Jyväskylä Pirates, Joensuu Wolves ja Oulu Northern Lights II joukkueiden kanssa. Ennen kautta Gridiron.fi Power Rankingissa Steelersiä kaavailtiin selvään lohkovoittoon omassa lohkossaan.
Steelers avasi kautensa Oulun Northern Lightsin II joukkue vastaan 58-0 kotivoitolla. Saman jyrän alle jäi Joensuu Wolves muutaman viikon päästä lukemin 0-61 Joensuussa. Steelers koki karvaan tappion Vaasassa Vikingsiä vastaan lukemin 9-6, mutta ottelu kääntyi lopulta Steelersin 0-30 voitoksi Vaasan edustuskelvottoman pelaajan vuoksi. Steelers jatkoi kauttaan ylivoimisilla koti- sekä vierasvoitoilla seuraavaan Vikings peliin asti. Steelers isännöi Vaasa Vikingsejä lohkon toisella kierroksella ja pelistä kaavailtiin koko 2. divisioonan kovatasoisinta ottelua. Vajaamiehinen Steelers voitti jännitystrillerin ottelun viimeisillä minuuteilla lukemin 28-26 (14-6) ja näin lohkon herruus siirtyi kuopiolaisille. Steelers oli näin varmistanut lepoviikon ja suoran paikan välieriin, kunnes Oulu Northern Lights II joukkue luovutti toisen ottelusta Vikingisä vastaan. Tämän seuraksena SAJL sulki Oulun pois sarjasta ja samalla mitätöiden kaikki Oulun ottelut. Tämä tarkoitti sitä, että Steelers sijoitus oli koko sarjassa 3. Tämän päätöksen myötä Hyvinkää Falcons ja Tampere Saints saivat vapaan viikonlopun ja suoraan paikat välieriin.
Steelers isännöitsi puolivälierissä Helsinki Wolverines II joukkuetta vastaan Kuopion Väinölänniemellä. Steelers voitti ottelun lukemin 28-0 ja kiilasi neljän parhaan joukkoon Hyvinkään, Tampereen ja Vaasan kera. Puolivälikierros oli tärkeä, koska se osoitti lohkojen todelliset tasoerot. Steelers hävisi Tampereella pelatulla välikierroksella Tampere Saintsille lukemin 27-7 (7-0). Näin ollen Kuopio Steelersin loppusijoitus II-Divisioonassa kaudella 2012 oli neljäs.
Välierätappiosta huolimatta kausi ei ollut pettymys vaikkakin tavoitteena oli luonnollisesti sarjan voittaminen. Kyseisenä kaudella Steelersin edustusjoukkue oli mielenkiintoinen sekoitus nuorta ja vanhaa polvea. Joukkue onnistui ajamaan sisään uusia pelaajia ja luomaan laadukkaita harjoitusmahdollisuuksia myös seuran nuoremmille junioreille. Tämän lisäksi Steelers sai parannettua seuraorganisaatiotaan ja kehitettyä toimintaansa monella tapaa. Eräs syy Steelersin paluuseen I-Divisioonasta II-Divisioonaan oli mahdollisuus kehittää toimintaa kiireittä.
Kausi 2013 - Nuorennusleikkaus osa kaksi
Steelers osallistui kaudella 2013 myös SAJL:n järjestämään II-Divisioonaan. II-Divisioona kilpailu kaudella 2013 kaksitoista joukkuetta, joka jaettiin kahteen lohkoon. Jyväskylä Piratesin luovuttua sarjasta, lohko 1 pelattiin viidellä joukkueella kaksinkertaisen sarja. Johtuen Piratesin myöhäisestä päätöksesta, ottelupäiviin ei pystytty tekemään muutoksia ja lohko 2 jatkoi suunniteltusti seitsemällä joukkueella, jossa joukkueet kohtasivat vain kerran.
Joukkueen päävalmentajana sekä puolustuksen koordinaattorina jatkoi Janne Haapanen. Hyökkäyksen koordinaattoriksi ryhtyi Seinäjoki Crocodiles joukkuetta monta vuotta valmentanut Andy Bezaire. Bezaire toi joukkueeseen myös uuden hyökkäyksen pelikirjan, option-hyökkäyksen. Pelinrakentajana jatkoivat Mikko Soininen sekä Jukka Pietikäinen. Kuopio Steelersin pelaaja runko pysyi melko samana verrattuna edelliseen kauteen.
Steelers hävisi kauden avausottelun Hanko Sun Citya vastaan tiukasti 29-23. Kauden toisessa ottelussa Steelers voitti Helsinki Wolverines II tiukasti 0-19. Steelers voitti seuraavat ottelut Päijät-Häme Pantersia, Mikkeli Bouncersia sekä Helsinki East City Giantsia vastaan kirkkaasti. II-Divisioonan lohko 2 7. kierroksella Steelers voitti Lappeenrannan Rajaritarit 34-20. Rajaritarit johtivat ottelua ennen puoliaikaa 0-20. Tällä voitolla Steelers varmisti kotiedun puolivälierissä. II-Divisioonan puolivälierissä Steelers pelasi Pori Bearsia vastaan. Tasaiseksi kaavailtu ottelu päättyi Steelers 45-0 voittoon. Voitolla Steelers varmisti välierän paikan.
Välierissä Steelers matkusti Vaasaan Wasa Royalsin vieraaksi. Wasa Royals on kaudeksi 2013 aloittanut perinteisen Vaasa Vikingsin alaisuudessa toimiva seura. Tasaiseksi ennakoitu ROY-STE välieräottelu kääntyi Royalsin selvään voittoon 34-0. Ottelun alussa Steelers oli mukana pelissä ja etenikin lähelle Royals-maalia useampaan otteeseen. Steelersin virheet kostautuivat kuitenkin ratkaiseville hetkillä pallonmenetyksiin, ja ottelun hallinta siirtyi yhä enemmän kotijoukkue Royalsille. Välierätappion myötä Steelersin lopullinen sijoitus sarjassa oli neljäs. II-Divisioonan mestaruuden, Rautamaljan, voitti Wasa Royals. Royals nousi kauden päätteeksi I-Divisioonaan.
Joukkueen pelinrakentaja Mikko Soininen kommentoi Gridiron -sivuston haastattelussa seuraavasti:
''"Kokonaisuutena kaudesta jäi kuitenkin positiviinen kuva. Joukkue meni eteenpäin. Joukkuehenki oli korkealla koko kesän, ja joukkue otti harppauksia fyysisellä puolella." ''
Kuopio Steelers aloitti loppukesästä amerikkalaisen jalkapallon toiminnan myös naisille. Naisten joukkue asetti tavoitteeksi osallistua naisten I-Divisioonaan kaudella 2014.
Kausi 2014 - Naiset hopealle
Steelers osallistui kaudella 2014 SAJL:n järjestämään, uuteen II-Divisioonaan. SAJL lanseerasi uuden kilpailujärjestelmänsä vuosille 2014-2016. Uuden kilpailujärjestelmäss, II-Divisioonassa pelaa kaudella 2014 kuusi parasta joukkuetta kaudelta 2013 (sekä mahdollinen I-Divisioonasta putoava joukkue). Uudessa, "kovennetussa" II-Divisioonassa kilpailivat kaudella 2014 Hanko Sun City, Lappeenranta Rajaritarit, Hämeenlinna Huskies, Sipoo Bulldogs, Helsinki Wolverines II sekä Kuopio Steelers. Loput joukkueet kauden 2013 II-Divisioonasta siirtyvät pelaamaan uuteen III-Divisioonaan kaudelle 2014.
I-kieli
I-kieli tarkoittaa seuraavia asioita:
Kuopio Steelers
Kausi 2014 - Naiset hopealle
Kuopio Steelersin kaudella 2013 perustettu naisten joukkue osallistui SAJL:n järjestämään I-Divisioonaan.
Kausi 2015 - 2. divisioonan mestaruus puhtaalla pelillä
Kuopio Steelers osallistui kaudella 2015 SAJL:n järjestämään II-divisioonaan ja voitti sen puhtaalla pelillä. Finaaliottelussa Steelers kaatoi Mikkeli Bouncersin. Divisioonamestaruuden jälkeen joukkue päätti hakea sarjanousua I-divisioonaan.
Steelersin naisten edustusjoukkue sijoittui SAJL:n järjestämässä I-divisioonassa toiseksi häviten finaalissa Hämeenlinna Huskiesille.
Kausi 2016 - Paluu I-divisioonaan
Kuopio Steelers pelasi kaudella 2016 SAJL:n järjestämässä I-divisioonassa. Seura päätti pelata kauden ilman sääntöjen sallimia ulkomaalaisvahvistuksia. Steelers pelaa kotimaisella rosterilla, jota on vahvistettu hankinnoilla muista suomalaisista seuroista.
Naisten edustusjoukkue pelaa kaudella 2016 SAJL:n järjestelmässä I-divisioonassa.
Steelers sijoittui runkosarjassa kolmanneksi ja hävisi välierässä Hämeenlinna Huskiesille, joka nousi seuraavaksi kaudeksi Vaahteraliigaan.
Kausi 2017 - I-divisioonan mestaruus ja nousu Vaahteraliigaan
Kaudella 2017 Kuopio Steelers hankki rosteriinsa useita vahvistuksia ulkomailta vahvistaakseen asemiaan taistelussa I-divisioonan mestaruudesta. Tärkeimpänä hankintana olivat amerikkalainen pelinrakentaja Seth Peters. Steelers hävisi ensimmäisen kierroksen ottelunsa Helsinki Wolverinesia vastaan, mutta sen jälkeen onnistui voittamaan kaikki loput kauden ottelunsa sekä kaatamaan I-divisioonan finaalissa, Spagettimaljassa, myös Helsinki Wolverinesin. Steelers voitti näin I-divisioonan mestaruuden ja haki seuraavaksi kaudeksi Vaahteraliigalisenssiä, joka organisaatiolle myös myönnettiin.
Kausi 2018 - Vaahteraliigadebyytti ja visiitti Vaahteramaljassa
Kaudella 2018 Kuopio Steelers lähti kovalla innolla Vaahteraliigaan, tavoitteenaan paikka Vaahteramaljassa. Vaikka tavoite oli asetettu korkealle, ylitti Steelers kaikki Vaahteraliigan tulokasjoukkueen odotukset, sijoittui runkosarjassa toiseksi ja tienasi itselleen paikan Vaahteramaljassa. Helsinki Roosters oli kuitenkin voitokas mestaruusottelussa lukemin 44-14, joten Steelersin oli tyytyminen hopeaan. Matka Vaahteraliigassa oli kuitenkin saanut todella vahvan alun ja tunnelmat kauden jälkeen olivat sekä organisaatiossa että fanien keskuudessa ainoastaan positiiviset.
Vaahteraliigassa kaudella 2018 Kuopio Steelersin lisäksi pelasivat Helsinki Roosters, Wasa Royals, Porvoo Butchers, Seinäjoki Crocodiles ja Tampere Saints.
Steelersin naisten joukkue pelasi I-divisioonassa vahvan kauden ja pääsi sarjatason loppuotteluun asti voittamalla runkosarjan lohkonsa (Lohko 2) puhtaalla pelillä. Loppuottelussa Lohko 1:n voittanut Turku Trojansa kukisti Steelersin Väinölänniemellä voittaen näin divisioonan mestaruuden. Sekä Turku Trojans että Kuopio Steelers nousivat kaudelle 2019 Naisten Vaahteraliigaan.
Kausi 2019 - Toinen tappio Vaahteramaljassa
Steelers toisti ensimmäisen kauden suorituksensa ja sijoittui jälleen runkosarjassa toiseksi Helsinki Roostersin perässä. Steelers onnistui kaatamaan Roostersin kahdesti runkosarjassa, mutta joutui kuitenkin mm. erinäisten loukkaantumisten vuoksi taipumaan jälleen Tampereen Ratinalla pelatussa Vaahteramaljassa helsinkiläisille numeroin 6-50. Tuloksena siis toinen perättäinen hopea.
Vaahteraliigassa kaudella 2019 Kuopio Steelersin lisäksi pelasivat Helsinki Roosters, Helsinki Wolverines, Wasa Royals, Porvoo Butchers, Seinäjoki Crocodiles ja Tampere Saints.
Kuopio Steelersin naisten Vaahteraliigajoukkue selvitti tiensä välieriin, jossa se kärsi tappion Helsinki Wolverinesille, joka voitti lopulta Suomen mestaruuden.
Kausi 2020 - Suomen mestaruus Savoon!
Koronaviruspandemian aiheuttamat rajoitukset ja varotoimenpiteet johtivat siihen, että Vaahteraliigan runkosarja pelattiin ainoastaan viiden kierroksen pituisena alun perin suunnitellun kymmenen kierroksen sijaan. Tampere Saints oli pudottautunut liigasta pois ja tilalle ei ollut noussut uusia joukkueita, joten Vaahteraliiga pelattiin kuuden joukkueen voimin. Steelers vahvisti edelleen joukkuettaan ulkomaalaisvahvistuksilla, joita saatiin rekrytoitua etenkin esim. Saksan GFL:stä, joka jätettiin kokonaan pelaamatta koronaviruspandemian takia.
Vaahteraliigassa kaudella 2020 Kuopio Steelersin lisäksi pelasivat Helsinki Roosters, Helsinki Wolverines, Wasa Royals, Porvoo Butchers ja Seinäjoki Crocodiles. Steelers pelasi viiden kierroksen mittaisen runkosarjan vahvasti ja voitti neljä ottelua viidestä häviten ainoastaan vieraissa Seinäjoki Crocodilesille ottelussa, joka oli ennakkoon arvioitu "merkityksettömäksi", koska sen lopputulos ei vaikuttanut runkosarjan voittajan määrittelemiseen viimeisellä kierroksella. Steelers myös voitti runkosarjan kaadettuaan Wasa Royalsin Väinölänniemellä viimeisellä kierroksella. Helsinki Roosters oli kahdeksan perättäisen mestaruusvuotensa jälkeen lähtenyt kauteen kapeammalla rosterilla ilman merkittäviä ulkomaalaisvahvistuksia ja joukkueen tie katkesi runkosarjan viimeiselle kierrokselle.
Steelers otti välierässä revanssin ja kaatoi Seinäjoki Crocodilesin tienaten näin kolmannen perättäisen paikan Vaahteramaljassa. Tällä kertaa vastustajaksi Lahdessa pelattavaan mestaruusotteluun saatiin toinen helsinkiläisjoukkue Wolverines, joka oli pudottanut ensin Helsinki Roostersin pudotuspeleistä pois runkosarjan viimeisellä kierroksella ja sen jälkeen ottamalla tiukan voiton Wasa Royalsista. Vaahteramalja pelattiin erittäin sateisessa säässä ja haastavissa olosuhteissa. Steelers onnistui kuitenkin ottamaan historiansa ensimmäisen Suomen mestaruuden kaatamalla Wolverinesin lukemin 21-0.
Kuopio Steelersistä tuli näin neljäs joukkue, joka on onnistunut viemään Vaahteramaljan pääkaupunkiseudun ulkopuolelle.
Tegyrios
Tegyrios oli kreikkalaisessa mytologiassa Traakian kuningas.
Tegyrios otti vastaan Etiopiasta karkotetun Eumolpoksen, ja antoi tämän pojalla Ismarokselle tyttärensä puolisoksi. Eumolpoksen kuitenkin suunniteltua kaappavansa vallan itselleen, Tegyrios karkotti tämän poikineen suunnitelman tultua ilmi.
Myöhemmin Ismaroksen kuoltua Tegyrios palasi tekemään sovintoa Traakiaan Tegyrioksen kanssa. Nämä sopivat erimielisyytensä, ja Eumolpos seurasi Tegyriosta maan kuninkaana tämän kuoltua.
Geelong
Geelong on kaupunki Victorian osavaltiossa Australian kaakkoisrannikolla. Kaupungissa on 182 182 (2014) asukasta ja 221 515 City of Greater Geelong -paikallishallintoalueella (Local Government Area). Geelong sijaitsee Corio Bayssa, 75 km päässä Melbournesta. Kaupunkeja yhdistää kolmikaistainen moottoritie.
Geelong on merkittävä satamakaupunki. Suurimmat teollisuuslaitokset ovat Shellin öljynjalostamo, Alcoa of Australian alumiinisulatto ja Fordin tehdas.
Monacon Grand Prix 1992
Monacon Grand Prix 1992 oli 522. Formula 1 -osakilpailu. Se ajettiin 31. toukokuuta 1992 Monacossa. Kilpailun voittoon ajoi McLaren -tallin kuljettaja Ayrton Senna, joka samalla rikkoi Nigel Mansellin koko alkukauden kestäneen voittoputken. Kilpailun viimeisillä kierroksilla Mansell yritti raivokkaasti päästä Sennan ohitse, mutta Senna peitti hyvin kaikki ohituspaikat ja voitti.
Geelong
Kaupungin yliopisto, Deakin University, perustettiin vuonna 1994.
Vuoden lämpimintä aikaa on tammikuu ja helmikuu, jolloin keskimääräinen ylin lämpötila on 23 °C. Viileintä on heinäkuussa, jolloin keskimääräinen alin jää viiden asteen vaiheille. Sadetta saadaan melko tasaisesti ympäri vuoden 30-50 mm kuukaudessa.
Fetisismi
thumb|250px|Jalkafetisismiä kuvaava [[ranskalainen piirros.]] Fetisismi ( < 'keinotekoinen') tarkoittaa seksuaalisen kiinnostuksen kohdistumista johonkin esineeseen, materiaaliin, tuntemukseen, tuoksuun, vaatekappaleeseen tai eritteeseen. Fetissi voi myös kohdistua myös johonkin ihmisen ruumiinosaan, olemukseen tai piirteeseen.
Kiihottavaksi koettua objektia kutsutaan fetissiksi, ja henkilöä, jolle tuo objekti toimii fetissinä kutsutaan fetissistiksi. Yleisiä fetissejä ovat kumi, nahka, jalat, erilaiset kengät ja peruukit.
Seksuaalista fetissiä voidaan pitää ei-patologisena seksuaalisen kiihottumisen apuvälineenä, tai mielenterveyshäiriönä, jos se aiheuttaa henkilölle merkittävää psykososiaalista kärsimystä tai sillä on haitallisia vaikutuksia hänen tärkeille elämänalueilleen. Pakonomainen ja kärsimystä tuottava fetisismi voidaan tällöin luokitella parafilioiden eli seksuaalisten kohdehäiriöiden joukkoon.
Asema Suomessa
Fetisismi luokiteltiin Suomessa kansainvälisen tautiluokituksen perusteella sadomasokismin ja transvestismin ohella sairaudeksi aina vuoteen 2011 saakka. Tuolloin Terveyden ja hyvinvoinnin laitos päätti poistaa sen suomalaisesta tautiluokituksesta, koska mukana ololle ei nähty enää kunnollisia lääketieteellisiä perusteita.
Katso myös
Sanan muita merkityksiä: Fetissi on myös taikaesine
Loksodromi
thumb|right|220px|Loksodromin kuvaaja Loksodromi on spiraalin muotoinen avaruusgeometrinen käyrä. Maapallon pinnalla loksodromi on käyrä, joka muodostaa joka kohdassa pituuspiireihin nähden yhtä suuren kulman. Loksodromit ovat päiväntasaajan seuduilla lähes suoria, mutta napojen läheisyydessä ne alkavat kiertää napoja spiraalin tapaan. Käsitteellä on merkitystä varsinkin merenkulussa.
Yleistä
Jos esimerkiksi purjehtija valtamerta ylittäessään säilyttää koko ajan saman kompassisuunnan, hän tulee käyttäneeksi lähtöpisteen ja kohdepisteen välillä siirtymäreittinä loksodromikäyrää. Se ei ole suorin tie pisteestä A pisteeseen B, mutta usein käytetty, ja varsinkin lyhyillä merireiteillä mielekkäin. Suorinta reittiä pallon pinnalla tulisi kulkeneeksi, kun tekisi matkaa pitkin jotakin isoympyrän kaarta. Loksodromia käytettiin lentokoneiden navigoinnissa pitkillä matkoilla 1940–1960-luvuilla, kunnes isoympyräreitit korvasivat sen.
Mercatorin projektion mukaisissa kartoissa jokaista maanpinnan loksodromia vastaa suora viiva. Mercatorin projektiota käytetään lähes yksinomaisena karttaprojektiona merenkulussa. Ilmailussa sen sijaan käytetään Lambertin projektiota, jossa isoympyrät näkyvät suorina viivoina.
Käytännön esimerkkejä
Toinen käytännön esimerkki on yöperhosten navigointimekanismin häiriintyminen ja lentorata kirkkaan lampun ympärillä. Pituuspiirien tilalle voidaan kuvitella kohtisuorasti valonlähteen keskipisteestä loittonevat valonsäteet. Perhonen pyrkii lentäessään säilyttämään saman kulman kiinteään valonlähteeseen edetessään haluamaansa suuntaan. Aikaisemmin olivat yötaivaan käytännössä ainoat valonlähteet tähdet ja kuu. Pyrkiessään pitämään valonlähteen aiheuttaman kuvan samassa paikassa verkkosilmällä joutuukin perhonen ”keinotekoisen lähellä” olevan valopisteen vuoksi spiraaliradalle ja törmää lopulta napsahtaen lamppuun annettuaan sitä ennen näytteen loksodromikäyrästä.
Muita käyriä
Loksodromi on sukua klotoidille eli siirtymäkaarelle, joka taas on käyrä, jonka kaarevuussäde muuttuu lineaarisesti. Tien- ja radanrakennuksessa linjauksen geometriaa suunniteltaessa hyödynnetään klotoidikäyriä siirtymäjaksolla suoralta ympyrän kaarelle ja päinvastoin. Näin voidaan välttää keskipakokiihtyvyyden äkilliset muutokset ja täten ”juohevoittaa menoa”.
Muita tällaisia geometrisia käyriä ovat mm. sykloidi, kardioidi, paraabeli, hyperbeli ja evoluutta.
Teema (kirjallisuus)
Teema kertoo teoksen keskeisen sanoman, eli teema kuvaa teoksen perusideaa. Yksi teos voi sisältää useita eri teemoja, sillä eri lukijat voivat tulkita samaa tekstiä eri tavoin. Etenkin jälkistrukturalistiset kirjallisuudentutkijat ovat vastustaneetkin teeman käsitettä liian rajoittavana, koska lopullista tulkintaa teoksesta ei ole olemassa. Kuitenkin lukija yleensä etsii vaistomaisesti teoksesta jotain eheyttävää, kokonaisuutta selittävää teemaa, vaikka teksti olisikin vaikeasti hahmotettavissa tai tulkittavissa.
Kirjallisuuskritiikissä teeman käsitettä alettiin käyttää 1900-luvulla; sitä ennen oli puhuttu ennemmin esimerkiksi teoksen moraalista, viestistä tai merkityksestä. Teemaa pidettiin vähemmän arvottavana käsitteenä kuin moraali, ja lisäksi sillä on vertailukohta musiikissa. Etenkin englanninkielisessä kirjallisuudentutkimuksessa käytetään usein käsitteitä teema, aihe ja motiivi jokseenkin samassa merkityksessä. Yrjö Hosiaisluoman mukaan teeman ja motiivin ero on kuitenkin siinä, että teema hahmottaa teoksen kokonaisidean, mutta motiivi on pienempi rakenneyksikkö.
Jyrki Blom
Jyrki Petteri Blom (s. 11. toukokuuta 1962 Kotka) on suomalainen keihäänheittäjä. Hän sijoittui neljänneksi yleisurheilun Euroopan-mestaruuskilpailuissa Stuttgartissa vuonna 1986. Rooman MM-kilpailuissa 1987 hän putosi karsinnassa.
Blom sai kolme mitalia Kalevan kisoissa: hopeaa Vaasassa 1986, pronssia Lahdessa 1985 ja Kuopiossa 1987. Talviheittojen SM-kilpailuissa hän sai kultaa 1987 ja hopeaa 1989.
Blom heitti vanhan keihäsmallin ennätyksensä 85,30 Suomi–Ruotsi-maaottelussa Tukholmassa elokuussa 1985. Nykyisellä mallilla hänen ennätyksensä on Stuttgartin EM-kisoissa heitetty 80,48.
Kaspin piirikunta
Kaspin piirikunta on piirikunta Šida Kartlin hallintoalueella Georgiassa. Piirikunnassa asuu 41 795 asukasta (vuonna 2021) ja sen pinta-ala on 803 neliökilometriä. Sen keskuksena toimii Kaspin kaupunki, joka sijaitsee Mtkvari-joen varrella.
Piirikunnassa on useita historiallisia monumentteja. Kaspin pohjoisosassa sijaitsee vuonna 1030 rakennettu Samtavisin katedraali, joka merkitsi uutta vaihetta georgialaisen arkkitehtuurin historiassa. Rkonin luostari Tedzma-joen rannalla koostuu useasta rakennuksesta, joista varhaisin, kolmilaivainen jumalanäidin basilika on rakennettu 600-luvulla. Luostarin lähellä sijaitsee 1100–1200-luvuilla rakennettu Rkonin silta, joka yhdisti Šida Kartlin Trialetin alueeseen. Ikvin kirkossa Šabtskala-joen varrella on vuorostaan säilynyt arvokkaita freskoja 1000-luvulta. Kvatakhevin luostari piirikunnan eteläosassa 1200-luvun vaihteesta toimi vuosisatojen ajan georgialaisen oppineisuuden keskuksena.
Lehtiruusuke
Lehtiruusuke on samasta kohtaa vartta eri suuntiin kasvaneiden lehtien muodostama kokonaisuus. Kasvien lehtiruusuke sijaitsee yleensä varren alaosassa, aivan maanrajassa, jolloin sitä voidaan nimittää myös tyviruusukkeeksi. Lehtiruusuke on tyypillinen muun muassa asterikasveilla (Asteraceae) ja ananaskasveilla (Bromeliaceae).
Jotkut, yleensä kaksivuotiset kasvit saattavat muodostaa ensimmäisenä vuonnaan vain lehtiruusukkeen, joka talvehtii vihreänä maanrajassa suojassa lumen alla, ja kasvattaa loput seuraavana vuonna. Tällaisia kasvilajeja ovat esimerkiksi ukontulikukka (Verbascum thapsus), rohtosormustinkukka (Digitalis purpurea) ja kyläneidonkieli (Echium vulgare).
Spider-Man 2 – Hämähäkkimies 2
Juoni
Peter Parkerin taisteleminen rikollisuutta vastaan hankaloittaa hänen yksityiselämäänsä. Hän menettää työnsä, myöhästelee luennoiltaan ja on etääntynyt rakkaudenkohteestaan Mary Janesta sekä parhaasta ystävästään Harrysta, joka yhä syyttää Hämähäkkimiestä isänsä Norman Osbornin kuolemasta. Peter huomaa myös May-tätinsä olevan häätöuhan alla.
Oscorpin nykyisenä johtajana Harry sijoittaa suuren summan rahaa nerokkaan tieteilijän, Otto Octaviuksen, tutkimuksille. Hän aikoo luoda fuusioenergiaa hyödyntävän laitteen, jonka hallitsemiseksi hän käyttää selkäänsä asennettuja ja tekoälyllä varustettuja lonkeromaisia rautakäsiä. Tehopiikit kuitenkin nousevat hyvin nopeasti, mutta Octavius ei suostu keskeyttämään koetta. Sillä on vakavat seuraukset: hänen vaimonsa kuolee, rautakäsien tekoälyä hallitseva estosiru tuhoutuu ja kädet sulautuvat hänen selkärankaansa. Hämähäkkimies ilmestyy paikalle ja sammuttaa koneen ennen kuin se aiheuttaa suurempaa tuhoa.
Sairaalassa lääkärit yrittävät poistaa leikkauksella Octaviuksen rautakädet, mutta estosirun tuho on tehnyt niistä itsenäisiä ja ne tappavat useimmat lääkäreistä. Herättyään tajuihinsa Octavius pakenee ja piileskelee satamassa. Rautakädet suostuttelevat hänet tekemään kokeen uudestaan. Sen rahoittamiseksi Octavius, jolle Daily Bugle on antanut nimen Tohtori Mustekala, alkaa ryöstää pankkeja.
Koska Peter ei saapunut ajoissa Mary Janen näytelmän ensi-iltaan, Mary Jane oli mennyt kihloihin astronautti John Jamesonin, Daily Buglen kustajantajan J. Jonah Jamesonin pojan, kanssa. Tämä vaikuttaa syvästi Peterin henkiseen hyvinvointiin ja saa hänen voimansa heikentymään. Hän päättää lakata olemasta Hämähäkkimies ja tehdä sovinnon Mary Janen kanssa.
Jätehuollon työntekijä löytää Hämähäkkimiehen puvun ja vie sen J. Jonah Jamesonille, joka ottaa kunnian Hämähäkkimiehen katoamisesta. Peter tunnustaa May-tädille, miten Ben-sedän kuolema tapahtui. May antaa Peterin toiminnan anteeksi, mutta naapurin 9-vuotiaan pojan kuultua Hämähäkkimiehen katoamisesta ja rikollisuuden määrän noustua, Peter alkaa huolestua.
Octavius tarvitsee reaktorinsa polttoaineeksi tritiumia ja vaatii sitä Harrylta. Harry kieltäytyy aluksi edellisen kokeen vuoksi, mutta suostuu, jos saa vastineeksi Hämähäkkimiehen. Mary Jane tapaa Peterin kahvilassa, jonne Octavius ilmestyy ja kaappaa Mary Janen löytääkseen Peterin avullaan Hämähäkkimiehen. Peter raivostuu ja saa voimansa takaisin, minkä myötä hakee pukunsa takaisin Daily Buglen toimistosta.
Hämähäkkimies taistelee Octaviusta vastaan ja he päätyvät linja R:n metroon. Octavius sabotoi junan ohjausta ja poistuu. Hämähäkkimies pysäyttää junan ennen raiteen loppumista, mutta menettää tajuntansa. Matkustajat kantavat hänen vaunuun ja antavat hänen naamionsa, luvaten olla kertomatta hänestä. Octavius palaa ja tyrmää Hämähäkkimiehen uudelleen, vieden hänet Harrylle.
Osbornin kartanossa Harry näkee näyn isästään, joka käskee poikaansa kostamaan hänen puolestaan. Harry ei halua satuttaa Peteriä ja rikkoo peilin, jonka takaa hän löytää Vihreän Menninkäisen salaisen huoneen. Hääpäivänä Mary Jane jättää Johnin alttarille ja menee tapaamaan Peteriä tämän asunnolle. He myöntävät todelliset tunteensa ja heidän suudeltua, Peter lähtee Hämähäkkimiehenä mukaan poliisin takaa-ajoon.
Arsuk
Arsuk on perustettu vuonna 1805. Kyläläiset ansaitsevat elantonsa pääasiassa kalastuksesta ja työstä palvelualalla.
Arsuk on Kangasalan ystävyyspaikkakunta.
Erillinen rajajääkäripataljoona 2
Erillinen rajajääkäripataljoona 2 (Er.RajaJP 2) perustettiin 15.7.–7.9.1941 jatkosodan II armeijakunnan komentajan kenraalimajuri Laatikaisen käskystä ja se koostui entisen Rajavartiosto 3:en rajakomppanioista. Pataljoona osallistui aktiivisesti kärkiyksikkönä sodan alun hyökkäysvaiheeseen loppukesästä 1941 ja päätyi Kurkjoen, Kilpolan, Muolaan ja Valkeasaaren taistelujen kautta Lempaalan pitkään asemasotavaiheeseen. Venäläisten suurhyökkäys alettua kesäkuussa 1944 pataljoona osallistui viivytystaisteluihin Karjalan Kannaksella ja viimein Talin–Ihantalan taisteluun panssaridivisioonan mukana.
Pataljoonan perustaminen
Liikekannallepanon ja poliittisten päätösten seurauksena antoi 15. heinäkuuta II armeijakunnan kenraalimajuri Laatikainen määräyksen perustaa Erillinen rajajääkäripataljoona entisen Rajavartiosto 3:n rajakomppanioista. Tehtävän hoitaakseen sai everstiluutnantti Yrjö Sora ja rajajääkäripataljoona alistettiin 2. divisioonalle. Pataljoonan esikunta koostettiin II armeijakunnan eri joukko-osastoista ja majoitettiin Parikkalan suojeluskunnan taloon. Jääkärijoukkueen johtajaksi määrättiin luutnantti Ruuska 13. Rajakomppaniasta.
Erillisen rajajääkäripataljoonan vahvuuteen kuului kranaatinheitinkomppania, jota johti parikkalainen kauppias luutnantti Huurre. Nimellisesti joukkoon kuului myös konekiväärikomppania, mutta sen miehistö oli käytännössä 16 konekiväärin voimin jaoteltuna pysyvästi neljään komppaniaan. Yksikön varustukseen kuului vielä 8 kappaletta 20 millimetrin panssarintorjuntakivääriä. Panssarintorjuntaan toi lisävoimia kahdella 45 millimetrin tykillä varustettu panssarintorjuntatykkijoukkue, jota aluksi johti vänrikki Taisto Lahtinen.
Aršak II
Aršak II (, k. vuonna 1) tai Arsuk oli Kaukasian Iberian (eli Georgian itäosan Kartlin) kuningas Nebrotiani-dynastiasta, Parnavaziani-dynastian jatkumosta vuosina 20 eaa.–1 jaa.
Erillinen rajajääkäripataljoona 2
Pataljoonan perustaminen
Orgaanisten joukkojen lisäksi pataljoonalle alistettiin luutnantti Caj Toffewrin johtama 6. Erillinen linnoituskomppania, jolla oli runsas 9-millinen konekivääriaseistus. Lisäksi luutnantti Soirin johtama 17. Erillinen kenttärykistöpatteri, kapteeni Jaakko Härmäsuon 6-tuumainen, 47. Erillinen linnoituspatteri (Canet) ja osia Pioneeripataljoona 12:n 1. komppaniasta, jota johti vänrikki Mäkinen.